Diari Oficial de la Generalitat Valenciana


Sumari del DOGV 9238, del 20-12-2021 (2021/12404)

RESOLUCIÓ de 19 de novembre de 2021, per la qual s'aprova la relació de llocs de treball del personal laboral propi de l'Autoritat de Transport Metropolità de València (ATMV).
-------------------------------------------------------------------------------------------------------------------------------------------------------------------------------

### Dades del document

Número de DOGV
:   9238

Data del DOGV
:   20-12-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/12233


Data del document
:   19-11-2021

Organisme emissor
:   Autoritat de Transport Metropolità de València

Tipus de document
:   Resolució

Descriptors 

:   * personal
    * concurs administratiu

RESOLUCIÓ de 19 de novembre de 2021, per la qual s'aprova la relació de llocs de treball del personal laboral propi de l'Autoritat de Transport Metropolità de València (ATMV). [2021/12802]  
L'article 18.1 del Decret llei 1/2011, de 30 de setembre, del Consell, de mesures urgents de règim econòmic financer del sector públic empresarial i fundacional, estableix que «Anualment, els ens del sector públic de la Generalitat a què fa referència aquesta norma han de publicar en el Diari Oficial de la Generalitat Valenciana una relació de llocs de treball o plantilles».  
Així mateix, la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, determina en l'article 9, apartat 3.2.b, que les organitzacions incloses en el sector públic instrumental de la Generalitat, en els termes definits en l'article 2.3 de la Llei 1/2015 de la Generalitat, d'hisenda pública, del sector públic instrumental i de subvencions, han de publicar «La plantilla orgànica de places, la relació de llocs de treball o l'instrument anàleg de planificació dels recursos humans i la retribució econòmica anual».  
  
D'acord amb l'article 9.3.f del reglament orgànic i funcional de la Conselleria d'Hisenda i Model Econòmic, aprovat pel Decret 171/2020, de 30 d'octubre, del Consell, el director - gerent de l'ATMV en data 1 d'abril de 2021 va sol·licitar un informe preceptiu a la Direcció General del Sector Públic, Model Econòmic i Patrimoni sobre la proposta de relació de llocs de treball del personal laboral propi de l'ATMV.  
  
Vist l'informe favorable de la Direcció General del Sector Públic de data 15 de novembre de 2021 sobre la proposta de relació de llocs de treball del personal laboral propi de l'ATMV del 2021.  
De conformitat amb el que s'estableix en l'article 16 apartat 1 lletra c) del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València (DOGV 8076, 04.07.2017), correspon a la Direcció - Gerència l'exercici de la direcció superior del personal i l'elaboració de les propostes en matèria de personal a l'òrgan competent de la Generalitat en matèria de funció pública.  
En virtut de tot el que s'ha exposat, resolc:  
  
Primer  
Aprovar la relació de llocs de treball, que figura en l'annex que acompanya aquesta resolució, i que correspon al personal laboral propi de l'Autoritat de Transport Metropolità de València.  
  
Segon  
Aquesta resolució tindrà efectes des de l'endemà de la publicació en el Diari Oficial de la Generalitat Valenciana.  
  
Contra aquesta resolució, que no esgota la via administrativa, podrà interposar-se un recurs d'alçada, davant el Consell d'Administració de l'ATMV, en el termini d'un mes, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, i l'article 22.4 del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València. Tot això sense perjudici que s'utilitze qualsevol altre que s'estime procedent.  
  
  
València, 19 de novembre de 2021.- El director gerent de l'Autoritat de Transport Metropolità de València: Manuel Martínez Grau.